ΓΡΑΠΤΗ ΕΡΩΤΗΣΗ E-1967/00

υποβολή: Jos Ribeiro e Castro (UEN) προς την Επιτροπή

(21 Ιουνίου 2000)

Θέμα: Νέα πολιτική για την Ινδονησία

Στις 12 Απριλίου 2000, η Επιτροπή απάντησε σε μια άλλη ερώτησή μου (P-0926/00)(1) για το ίδιο θέμα.

Η απάντηση της Επιτροπής δεν ήταν απολύτως σαφής ως προς ορισμένες ερωτήσεις που είχα διατυπώσει.

Συγκεκριμένα, σε έναν καταφανώς λεπτό και ευαίσθητο τομέα, είναι απαραίτητο να καθίσταται απολύτως σαφές ότι η νέα πολιτική της ΕΕ έναντι της Ινδονησίας θα εξαρτηθεί, μεταξύ άλλων, από τους εξής παράγοντες:

1. διασφάλιση του πλήρους και ελεύθερος επαναπατρισμού των πολιτών του Τιμόρ που επιθυμούν να επιστρέψουν στο Ανατολικό Τιμόρ, χωρίς καμία δυσχέρεια ή διακριτική μεταχείριση ως προς τα κεκτημένα δικαιώματα, χωρίς παραπληροφόρηση,ποταγή ή ανάμειξη στις παραστρατιωτικές ομάδες και τον πρώην TNI"

2. εγγύηση ότι έχει παύσει εξ ολοκλήρου η, άμεση ή έμμεση, στήριξη των παραστρατιωτικών ομάδων ή άλλων ταραχοποιών στοιχείων που ενδέχεται να προκαλέσουν την αποσταθεροποίηση της περιοχής από ομάδες του στρατού της Ινδονησίας.

Μετά από μια σειρά βιαιοπραγιών κατά των κατοίκων του Τιμόρ, είναι απολύτως απαραίτητο η Ευρωπαϊκή Ένωση καθώς και ολόκληρη η διεθνής κοινότητα που είναι πιστή στον πολιτισμό των ανθρωπίνων δικαιωμάτων να μη λησμονεί τα γεγονότα και να είναι ιδιαίτερα απαιτητική και αυστηρή στα θέματα αυτά, καθώς επίσης και να διαθέτει ουσιαστικά μέσα που θα της επιτρέπουν να επαληθεύει επιτόπου ότι η εξέλιξη είναι ουσιαστική και θετική.

Ερωτάται η Επιτροπή αν σε θέση να διαβεβαιώσει κατά τρόπο απολύτως σαφή και ακλόνητο ότι οι ελάχιστες αυτές εγγυήσεις δεν θα παύσουν να ζητούνται μόνιμα και ναφίστανται πράγματι στην περιοχή, δεδομένου ότι τούτο αποτελεί προϋπόθεση για την ανάπτυξη μιας νέας πολιτικής για την Ινδονησία, με στόχο τηνποστήριξη της εδραίωσης της δημοκρατίας στην Ινδονησία, της πλήρους αυτοδιάθεσης και της προόδου του Ανατολικού Τιμόρ, καθώς και της ηρεμίας ολόκληρης της περιοχής;

(1) ΕΕ C 46 E της 13.2.2001, σελ. 79.

Απάντηση του κ. Patten Εξ ονόματος της Επιτροπής

(25 Ιουλίου 2000)

Η Επιτροπή συμμερίζεται την αδημονία του αξιότιμου μέλους του Κοινοβουλίου να διαπιστώσει τη λύση του προβλήματος των προσφύγων στο Δυτικό Τιμόρ το συντομότερο δυνατό. Πρέπει να τονιστεί ότι η ευθύνη για τον εκούσιο επαναπατρισμό καθώς και για την ασφάλεια των προσφύγων στους καταυλισμούς του Δυτικού Τιμόρ ανήκει πάντα στην κυβέρνηση της Ινδονησίας. Μίας τέτοιας επιστροφής πρέπει απαραιτήτως να έχει προηγηθεί ελεύθερη και αντικειμενική ενημέρωση των ενδιαφερομένων σχετικά με την κατάσταση στο Ανατολικό Τιμόρ, ώστε να έχουν τη δυνατότητα ελεύθερης επιλογής, είτε για να επιστρέψουν είτε για να ενταχθούν στην Ινδονησία. Η Επιτροπή με λύπη διαπιστώνει ότι η κατάσταση αυτή δεν έχει ακόμη διορθωθεί.

Η Επιτροπή τόνισε στις αρχές της Ινδονησίας ότι είναι διαθέσιμη να βοηθήσει τους οργανισμούς που είναι επιφορτισμένοι με τηνλοποίηση ενός προγράμματος εκούσιου επαναπατρισμού. Όσον αφορά την επανένταξη ενός τμήματος των εκτοπισθέντων στην Ινδονησία, η Επιτροπή έλαβε την πρωτοβουλία να εξετάσει, από κοινού με τα κράτη μέλη και την Ύπατη Αρμοστεία των Ηνωμένων Εθνών για τους πρόσφυγες (UNHCR) τις δυνατότητες παροχής συνδρομής.